14/01/2015 | Administración LocalMunicipal
Muxía
Aprobación definitiva de modificación das bases de execución

ANUNCIO DE APROBACIÓN DEFINITIVA DE MODIFICACIÓN DAS BASES DE EXECUCIÓN DO ORZAMENTO O día 5 de decembro de 2014, o Pleno da Corporación aprobou inicialmente o expediente de modificación das bases de execución do orzamento do Concello de Muxía para o exercicio 2014 introducindo unha nova base de execución. Segundo o previsto nos arts.169 e 177.2 do RDL 2/2004, polo que se aproba o texto refundido da Lei reguladora das facendas locais, este acordo inicial foi exposto ao público durante o prazo de 15 días hábiles dende a súa publicación no BOP n.º 240, do día 16 de decembro de 2014. Durante o dito prazo non se presentaron reclamacións contra o acordo inicial, polo que de conformidade co previsto no artigo 169.4 do RDL 2/2004, publícase o texto íntegro desta modificación, a efectos da súa aprobación definitiva e entrada en vigor: Base 31.ª.–Tramitación da facturación electrónica. Estarán obrigados a facturar electrónicamente todos os proveedores que entreguen bens ou presten servizos a este Concello dende o día 15 de xaneiro de 2015 e en concreto, e tal e como dispón o artigo 4 da Lei 25/2013, do 27 de decembro, de impulso da factura electrónica e creación do rexistro contable de facturas no sector público: – Sociedades anónimas. – Sociedades de responsabilidade limitada. – Persoas xurídicas e entidades sen personalidade xurídica que carezan de nacionalidade española. – Establecementos permanentes e sucursais de entidades non residentes en territorio español nos termos que establece a normativa tributaria. – Unións temporais de empresas. – Agrupación de interés económico, Agrupación de interés económico europea, Fondo de Pensións, Fondo de capital riesgo, Fondo de inversións, Fondo de utilización de activos, Fondo de regularización do mercado hipotecario, Fondo de utilización hipotecaria ou Fondo de garantía de inversións. En virtude da potestade regulamentaria conferida de acordo co apartado segundo do referido artigo, estarán excluídas de facturar electrónicamente a este Concello as facturas de ata un importe de 5.000,00 €, impostos incluídos. Determínase por este Concello establecer este importe, incluíndo os impostos de conformidade co criterio da Xunta Consultiva de Contratación Administrativa nos seus Informes 43/2008, de 28 de xullo de 2008 e 26/2008, de 2 de decembro de 2008 que dispón que o prezo do contrato debe entenderse como o importe íntegro que pola execución do contrato percibe o contratista, incluído o imposto sobre o valor engadido. Os códigos DIR3 deste Concello, de acordo coa súa estrutura organizativa, son o seguintes: – Código de oficina contable: Concello de Muxía – Código do órgano xestor: Concello de Muxía – Código da unidade de tramitación: Concello de Muxía O código numérico que corresponderá informar será o facilitado ao efecto pola plataforma do Ministerio. Os pregos de cláusulas administrativas de todos os concursos que publique este Concello deberán conter esta codificación, que será indispensable para a remisión de todas as facturas electrónicas. De acordo co disposto no artigo do RDL 2/2004, do 5 de marzo, contra a aprobación da presente modificación poderá interpoñerse o correspondente recurso contencioso-administrativo no prazo de dous meses, contados a partir da data de aprobación definitiva. Muxía, 7 de xaneiro de 2015. O alcalde Félix Porto Serantes